《临双溪一首》
宋代·苏籀

汪汪西步桃花候，去去南峦苍狗云。
日暖汀沙牧人梦，春嬉凫鹜野夫芹。
缭郛左右交流浍，彼岸烟昏涨梓枌。
颔首悠然辨真趣，会心比况有奇闻。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。